આયાતકારોના જણાવ્યા મુજબ, કેટલાક ગુડ્સ અને સર્વિસની કિંમતોમાં 10 ટકાનો વધારો થઈ શકે છે. પેટ્રોલ અને ડીઝલ ઉપરાંત રૉ મટિરિયલ, મશીનરી, ફિનિસ્ડ ગુડ્સ, ચોકલેટ સહિતની ફૂડ આઈટમ્સ જેવી ઘણી વસ્તુઓ મોંઘી થશે. તમે છેલ્લા એક સપ્તાહમાં જે વસ્તુઓના ભાવ વધ્યા છે તેની યાદી તૈયાર કરશો તો ઘણી લાંબી બનશે. અંધેરી વેસ્ટમાં આવેલી ચેનાબ ઈમ્પેક્ષના ડિરેક્ટર અનિલ ચંધોક ક્રેનબેરી, ચિલીયન વાઈન અને કૂકીંગ ઈક્વિપમેન્ટ જેવી ફૂડ આઈટમોની આયાત કરે છે. તેમણે જણાવ્યું કે, ‘જો રૂપિયો 65થી 71-72 થઈ જશે એટલે કે 10 ટકા ઘટી જશે તો આયાત કરાતી વસ્તુઓની કિંમતો પણ 10 ટકા વધી જશે અને છેવટે તેનો ભાર ગ્રાહકો પર આવશે.’